السلام عليكم ورحمة الله وبركاته. سيدنا ابراهيم كان من دعائه الذي ذكره الله عز وجل عنه. ولا تخزني يوم يبعثون يوم لا ينفع مال ولا بنون الا من اتى الله بقلب سليم
سيدنا ابراهيم يا جماعة في الدعاء ده بينقل لنا لحتة تانية خالص غير اللي الناس متعلقة بها معظم الناس من ساعة ما يتولد لغاية ما يموت ما عندوش هم غير انه يجمع فلوس وانه يفرح بعياله
ابراهيم عليه السلام بياخدنا في حتة تانية ولا تخزني يوم يبعثون يوم لا ينفع مال ولا بنون اللي احنا مضيعين حياتنا فيهم الا من اتى الله بقلب سليم اخر مرة قعدت فيها مع نفسك تفكر في حال قلبك. كانت امتى ؟
ولا ايه زروف قلبي ده هو انا لو مت دلوقتي قلبي ده قلبي سليم ما هو سيدنا ابراهيم بيقول لك يوم لا ينفع مال ولا بنون انسى الا من اتى الله بقلب سليم
لو قلبك سليم هو ده اللي هتفوز لو غير كده فانت في خطر اخر مرة قعدت بقى تسأل نفسك هو انا قلبي سليم ولا لأ ؟ هو يعني ايه اصلا قلبي سليم؟ ما هي دي مصيبة تانية
انك مش عارف يعني ايه قلب سليم يا جماعة سليم عكسها مريض. يعني فيه قلب سليم وفيه قلب مريض. وربنا سبحانه وتعالى ذكر ان فيه قلوب مريضة في القرآن وعشان نلخص الموضوع مرض القلب نوع من اتنين. اما مرض شبهة واما مرض شهوة. مرض شبهة ممكن يوصل بك للكفر بالله عز وجل
تبقى مشرك تبقى ملحد. ده امراض شبهة وتنزل بقى تبقى في بدعة تبقى ومرض شهوة مرض شهوة انك آآ حب النساء. حب المال آآ حب حب الزهور والرياسة. فيوديك في حتة الحسد والغيرة والحقد والغل
امراض وربنا ذكر نوعين الامراض دول في القرآن. في قلوبهم مرض فزادهم الله مرضا. دول المنافقين وده مرض شبهة فلا تخضعن بالقول فيطمع الذي في قلبه مرض مرض شهوة. هو ده اللي هيطمع في نساء المؤمنين في امهات المؤمنين لو خضعن بالقول
في مرض شهوة ومرض شبهة ولازم تطهر قلبك من الاتنين. لازم تروح يوم القيامة كده وقلبك سليم من مرض الشهوة ومرض الشبهة. تعالج ده وتعالج ده. ازاي انك تكثر من الطاعات
تكثر من الاستغفار ابعد عن مواطن الزلل والشبهات فلما تموت يبقى قلبك قلب سليم. فينفعك يوم القيامة يوم لا ينفع مال ولا بنون الا من اتى الله بقلب سليم فكن من الايمان في مزيدي وفي صفاء القلب ذات جديد. بكثرة الصلاة والطاعات وترك مال النفس من شهواته. فشهوة النفس
الذنوب موجبتان قسوة القلوب وان ابعد قلوب الناس من ربنا الرحيم قلب قاسي. والسلام عليكم ورحمة الله وبركاته